**FJORDBINGO**

Eleverne skal med denne aktivitet forsøge at finde alle organismerne på bingopladen og dermed blive bevidst om diversiteten af liv i Roskilde Fjord.

**FORBEREDELSE**

**Tid:** 60-120 min.

**Fag:**

Natur/teknologi og Biologi (primære)

**Klasse:**

2. – 6. klasse

**Fælles Mål (eksempler):**

- Natur og miljø

- Økosystemer

mm. se færdigheds- og vidensmål-ark

**Tags:**

Undervisningsforløb, natur/ teknologi, biologi, indskoling, mellemtrin, udskoling, kyst, fjord, fødekæder, økosystem.

**Grej:**

Net, fotobakker, spande, lup

**Se også:** Forløbet kan kombineres med aktiviteten: Fødekæde-stratego

**Arbejdsark:**

Bingoplade med fjordens liv

**Kolofon:**

Sofie Clauson-Kaas

Materialer til denne aktivitet ligger i nationalparkens blå grejkasser rundt omkring Roskilde Fjord. Her findes bingoplader og grej til at gå på jagt efter livet i fjorden. Det anbefales, at I hjemmefra har arbejdet med livet i fjorden og hvilken slags naturtype en fjord er.

**SÅDAN GØR I**Eleverne inddeles i grupper af 3-4 elever, som hver får udleveret en fjordbingo-plade. Til at starte med kan gruppen snakke om, hvor de kan finde de forskellige organismer i vandet og hvordan de kan fange dem. Grupperne får udleveret fiskenet, rejehov, fotobakker og spande. Hvis der er mulighed kan det være godt med waders. Husk sikkerhedsregler. Sørg for at instruere om god færdsel på badebroen og langs kysten, når de går med net og udstyr. Det gælder nu om for grupperne at få pladen fuld og kunne vise det i fotobakken. Gruppen må også gerne fange noget, der ikke er på pladen. Efter et passende tidsinterval samles alle grupper med deres spande/bakker. Her kan i gennemgå dyrene og snakke om hvor de blev fanget. Snak også om hvorfor det kan være at nogle dyr ikke blev fanget.

**FORSLAG TIL VIDERE ARBEJDE**

Grupperne kan vælge et dyr hver som de arbejder videre med i klassen.

Lad grupperne tegne fødekæder ud fra det de har fundet. Her kan i komme ind på hvordan de forskellige organismer får næring, jager og gemmer sig for fjender.